alexandrainst/scandi-wiki huggingface dataset:
Værlandet

Værlandet (Værøy, Værøyna) er ei øy i Askvoll kommune i Vestland. Ho har eit areal på 9 km² og om lag 200 innbyggjarar. I vest har ho brusamband til Bulandet. Aust for Værlandet ligg øya Alden. 

Værlandet ligg på nordsida av Bufjorden og i aust ligg fjordane Aldefjorden og Vilnesfjorden.

Værlandet er truleg "utveret kalla Vitar" som vi kjenner frå Egilssoga.
Ein overgang frå Vitar til det namnet vi kjenner i dag, er muleg gjennom uttalen "vete" for "vite" (varde), og ved at endinga -øy er lagt til ein gong mellom 1200 og 1500.
(Slik etterhengt -øy er kjent frå stadnamn på Shetland og Orknøyane.) :

Vetar > *Vetar-ey > *Vedrøy > *Verøy
Alternativt har Vitar vore namnet på heile øygruppa, medan Vitarey har vore namnet på hovudøya. Uttalen med "æ" har uansett kome til på 1600-talet etter at folk på staden begynte å oppfatta førsteleddet som "vær", fiskevær.
Forklaringa i Norske Gaardenavne støttar denne løysinga, det er ikkje Værøyna, men Bulandet som er det eigentlege fiskeværet.

Originalteksten i Egilssoga :

 þá lagði Egill skipi sínu til hafs ok helt i útver þat, er Vitar heita, út frá Alda. Þat er komit af þjóðleið. Þar váru fiskimenn, ok var þar gott at spyrja tíðendi

Omsett av Leiv Hegstad 1950 :

"Egil la til havs med skipet sitt og styrde til eit utvær som heiter Vitar; det ligg ut ifrå Alde, utanfor hovudleia. Der var det fiskarfolk og godt høve til å spørja nytt".

Kjelder

Egilssoga på norrønt, sjå kap 57 : http://heimskringla.no/wiki/Egils_saga_Skalla-Gr%C3%ADmssonar
Egilssoga omsett av Hegstad : https://www.nb.no/items/URN:NBN:no-nb_digibok_2007022201061?page=145
Stadnamnet Værøy i Fylkesarkivet : https://stadnamn.fylkesarkivet.no/placename/26b202e0-c3bc-e811-810c-001dd8b71c74
Vitar og Værøy i Norske Gaardenavne : https://www.dokpro.uio.no/perl/navnegransking/rygh_ng/rygh_bla.prl?enhid=193186&avid=43082&s=n

Oluf Rygh skriv :

"― Det "útver þat er Vitar heita",
som nævnes i Egils. s. Kap. 57, maa være den Øgruppe, som udgjøres af
GN. 60-­70 med omgivende mindre Øer og Skjær, eller en Del af samme.
Fællesbetegnelsen Vitar synes ikke at kjendes længere. Navnet maa være
Flt. af viti m., Varde (Indl. S. 87). Vest for GN. 61 ligger en mindre Ø
Vardø (med Høiden Vardøtuen).
60. Værøen. Kaldes væ`rlande, Dat. -da. ― Weyrø NRJ. I
48 b. Veren NRJ. II 140. Were 1563. Werre 1567. Væierøe,
Væreøen 1603. Verøenn 1608. 1667. Werøen 1723.
-Verøy. "Er at forklare af ver n., et Vær (Fiskevær, Ægvær osv.);
Øen har sit Navn af sin Beliggenhed ved det fra gammel Tid stærkt besøgte
Fiskevær Bulandet" (Thj. VSS. 1882 S. 34). Den bekjendte Ø Værø langt
ude i Lofoten er derimod sms. med veðr n., Veir (i Wederøyiom ">AB.
95). Ved andre Øer af dette Navn er Forklaringen usikker, da der ikke
findes tilstrækkelig gamle Former. Ogsaa veðr m., Vædder, kan tænkes sms.
med øy."

Øyar i Vestland
Geografi i Askvoll
Sula i Solund

Sula, òg kalla Indre Solund eller Indre Solundøy, er hovudøy i Solund kommune i Vestland. Øya ligg på nordsida av Sognesjøen, den ytste delen av Sognefjorden, og har eit areal på 116 km².  Sørvest på øya, ved Liasundet, ligg den tettbygde staden Hardbakke, der kommuneadministrasjonen i Solund held til.

Fleire smale fjordar skjer seg innover øya og deler ho nesten i fleire bitar. På sørsida ligg Nessefjorden og på nordsida Hagefjorden og Dumbefjorden. I vest ligg øya Steinsundøy og vest for denne igjen Ytre Sula. I aust ligg Losna og Skorpa.

Øyar i Vestland
Busetnader i Solund
Steinsundøy

Steinsundøy er ei øy i Solund kommune i Vestland. Ho har eit areal på 18,7 km² og om lag 55 innbyggjarar. Det høgaste punktet er Vardefjellet på 315 meter over havet. 

Øya ligg vest for Sula, som ho har brusamband med. Lenger vest ligg Ytre Sula. På sørsida av øya ligg Sognesjøen, den ytste delen av Sognefjorden, og på nordsida Lågøyfjorden.

Øyar i Vestland
Geografi i Solund
Ragnhild Aarflot Kalland

Ragnhild Aarflot Kalland () er ein norsk lokalpolitikar frå Senterpartiet. Ho var ordførar i Volda kommune frå 2003 til 2011. Ho har vore vararepresentant til Stortinget i perioden 2005-2009.

Folk frå Volda
Ordførarar i Volda
Sp-ordførarar i Møre og Romsdal
Stavøy

Stavøy eller Stavøya er ei øy i Kinn kommune i Vestland. Ho ligg like sør for Florø lufthamn, på sørsida av Solheimsfjorden og nord for Brufjorden. Øya har eit areal på 10,9 km² og om lag 55 innbyggjarar. 

Øyane Askrova og Svanøy ligg vest for Brufjorden på vestsida av Stavøy. Stavøy vart i 1990 knytt til fastlandet med Stongasundet bru, som er 173 meter lang, over til Bru og Fv547.

Bakgrunnsstoff 
 Kart over Flora kommune som viser Stavøy 

Øyar i Kinn
Skorpa i Hyllestad

Skorpa er ei øy i Hyllestad kommune, aust for Sula i Vestland. Øya ligg på sørsida av Åfjorden og nord for øya Losna. 

Øya er ikkje busett.

Øyar i Vestland
Geografi i Hyllestad
Soundgarden

Soundgarden var ei amerikansk rockegruppe som blei til i Seattle i Washington i 1984.

Diskografi

Studioalbum 
 Ultramega OK
 Louder than Love
 Badmotorfinger
 Superunknown
 Down on the Upside

Soundgarden
Musikkgrupper skipa i 1984
USA-amerikanske rockegrupper
Skorpa i Flora

Skorpa er ei øy i Kinn kommune i Vestland, rett vest for Florø. Arealet er 9,0 km² og ho har om lag 60 innbyggjarar. Øya ligg mellom Skorpefjorden i sør og Hellefjorden i nord. 

Øyar i Kinn
Rugsundøyna

Rugsundøyna er ei øy ved innløpet til Nordfjord i Bremanger kommune i Vestland. Ho har eit areal på 10,7 km². Øya er skild frå fastlandet ved det tronge Rugsundet på søraustsida. Skatestraumen er sundet som ligg mellom Rugsundøyna og Bremangerlandet i sørvest.

Øyar i Vestland
Geografi i Bremanger
Reksta

Reksta er en øy i Kinn kommune i Vestland om lag 8 km vest for Florø. Øya har båtsamband til Florø frå Rognaldsvåg. 

Øya hadde tidlegare mykje aktivitet, særleg på 1950-talet under sildefisket, men i dag bur det berre kring 140 innbyggjarar på øya. 

Øya ligg mellom Skorpefjorden i nord med øya Skorpa på nordsida, og Rekstafjorden i sør.

Øyar i Kinn
Mjømna

Mjømna er ei øy i Gulen kommune i Vestland, og eit kyrkjesokn i Nordhordland prosti.
Øya har eit areal på 10,2 km² og om lag 60 innbyggjarar.

Mjømna ligg mellom Byrknesøy i vest og Sandøy i aust. Fensfjorden ligg på sørsida. På nordsida av Mjømna ligg ei rekkje mindre øyar og holmar mellom øya og Sognesjøen, den ytste delen av Sognefjorden.

Namnet Mjømna kjem frå norrønt mjǫðm som tyder 'hofte'.

Næringsliv 
Fiskeoppdrett vart starta opp på 1980-talet. Mjømna Fiskeoppdrett AS var frå 1985 til 1989 ei verksemd på Mjømna. Kvernvågvatnet Klekkeri var frå 1985 til 1988 ei verksemd på Mjømna.

Mjømna sokn 
Mjømna kyrkjesokn femner den ytre delen av Gulen kommune. Soknekyrkje er Mjømna kyrkje som stod ferdigbygd i 1901. Mjømna sokn vart skild ut frå Gulen sokn ved kongeleg resolusjon 23. juni 1900. Tidlegare hadde folket ytst i Gulen sokna til kyrkja i Eivindvik og det hadde for vore ei lang og ofte farleg kyrkjeferd dit for dei frå ytste øyene. I tillegg til kyrkja vest på Mjømna høyrer òg Byrknesøy kapell på Byrknes til soknet.

Mjømna delområde 
Mjømna er òg namnet på eit delområde i Gulen kommune. Det femner dei vestre øyene og fastlandet vestom Eidsfjorden. Ved folketeljinga i 2001 budde det 901 personar i delområdet, fordeld på 195 i Eidsbotn grunnkrins, 125 i Fivelsdal grunnkrins, 25 i Brandanger grunnkrins, 43 i Hisarøy grunnkrins, 41 i Hille grunnkrins, 128 i Mjømna grunnkrins og 344 i Byrknes grunnkrins.

Samferdsel 
Fylkesveg 4 går over Mjømna. Mjømna har brusamband til Sandøya via Mjåsundbrua og til Byrknesøya via Mjømnesundbrua og Nappsundbrua.

I november 2010 vart fastlandssambandet til Ytre-Gulen fullført med opninga av Brandangersundet bru frå Fivelsdal på fastlandet til Sandøya. Sandøya, Mjømna og Byrknesøya vert såleis landfast og ferjestrekninga Leirvåg-Sløvåg-Skipavik vil berre trafikkere strekninga Leirvåg-Sløvåg.

Ekspressbåtane til Fjord1 har daglege anløp på Mjømna på sine ruter mellom Bergen og Sogn/Nordfjord.

Kjelder 
 SSB: Kart som viser delområde og grunnkrinsar i Gulen kommune

Fotnotar

Bakgrunnsstoff 

 Om Mjømna sokn på nettstaden til Den norske kyrkja
 «Kirkebøker, Sogn og Fjordane» på nettstaden til Arkivverket

Busetnader i Gulen
Stadnamn av norrønt opphav i Noreg
Øyar i Gulen
Sokn i Nordhordland prosti
Losna i Solund

Losna er ei øy i Solund kommune i Vestland. Ho har eit areal på 15,3 km² og 4 innbyggjarar (2001). Det høgaste punktet er Meinova på 451 moh. Øya ligg aust for Krakhella på øya Sula. Losna har eigen ferjekai. Øya har gammalt jordbruksland, men det er i dag ikkje gardsdrift på øya. Det er noko turisme i sommarhalvåret. På byrjinga av 1900-talet var det rundt hundre fastbuande på øya. 

Losna høyrde fram til 1. januar 1964 til Gulen kommune. Ved overføringa av øya frå Gulen til Solund hadde øya 40 innbyggjarar.

Namn 
Det er omstidd kva opphavet til namnet Losna er. Ein teori går ut på at namnet har samanheng med adjektivet laus og verbet losne, det vil seie at det går på at øya er skild frå naboøya i vest, Sula. Dei to øyene er skilde frå kvarandre med det smale Krakhellesundet. Ein annan teori er at namnet har samanheng med ordet lys, og at Losna tyder «den glinsande». 

Namnet vart skrive «Losno» (dativ, eintal) ca. 1360 og «i Losno» (dativ, eintal) i 1391.

Historie 
Losna er ei berglendt øy, og det er ikkje så mange stadene som har eigna seg til busetjing og jordbruk. Søraustre delen av øya merkjer seg ut med ei litt større flate og der ligg garden Losna (no Losnegard), som Losnaætta har namnet sitt frå. Losnaætta eigde mykje av Ytre Sogn i stordomstida si og i tre generasjonar var menn frå ætta riksrådar for kongen i seinmellomalderen, men ein veit ikkje om nokon av dei budde på Losna. Det er ikkje så mange spor på Losnegard som tyder på at det har vore ein storgard der, og det er fleire teoriar om kvar Losnaætta hadde hovudbølet sitt, ein går ut på at det var i Bøfjorden i Hyllestad.

Kyrkje 
I mellomalderen var det kyrkje på Losnegard, på staden som framleis heiter Kyrkjeneset. Kyrkja er fyrste gong nemnt i kjeldene i Bjørgvin kalvskinn frå kring 1360. I 1820 såg ein framleis tydelege spor etter kyrkjetufta og nokre graver.
Kyrkja kom bort ei gong mellom 1360 og 1585.

1900-talet 
Dei fekk skulehus på Losna i 1922. Det vart ført fram elektrisk kraft til øya i 1958, og telefon kom i 1936.
Posten hadde brevhus på Losna frå 1914 til 1920, då fekk øya eige postopneri med postnummer 5986 LOSNEGARD. Det vart nedlagt 31. desember 1976. Fylkesbaatane hadde stoppestad på Losna frå 1914.

Matrikkelgardar 
Det er fire matrikkelgardar på Losna, dei er:

 Strengklauv (Klaua, Klauva, Hamre) – Gardsnummer 62 i Solund, tidlegare gardsnummer 1 i Gulen.
 Losnedal – Gardsnummer 63 i Solund, tidlegare gardsnummer 2 i Gulen.
 Netteland – Gardsnummer 64 i Solund, tidlegare gardsnummer 3 i Gulen.
 Losnegard – Gardsnummer 65 i Solund, tidlegare gardsnummer 4 i Gulen.

Fotnotar

Bakgrunnsstoff 
 Losna-ætta
 Losnaspelet

Øyar i Vestland
Busetnader i Solund
Husevågøy

Husevågøy er ei øy i Kinn kommune i Vestland. Øya ligg ytst i Nordfjord, mellom Bremangerlandet og øya Vågsøy og har eit areal på 9,3 km² og om lag 70 innbyggjarar. Den største busetnaden på staden er Husevåg med omlag 30 innbyggjarar. Det er ferjesamband med  Måløy og Oldeide. Namnet kjem av gardsnamnet Husevåg. Det viser til bustadhus i vågen, og at andre vågar i nærleiken mangla dette.

Frå gamalt av var det ein enkel bygdeveg gjennom sjølve grenda Husevåg. I 1975 vart det bygd veg Ramsevik-Tytingvåg-Krabbestig. I 1989 vart det bygd veg over fjellet frå Husevåg til Ramsevik. Tanken var å halde fram med vegen heilt fram til ferjekaia ved Våganeset, men denne siste stubben kom ikkje før i 1992.

Fotogalleri

Bakgrunnsstoff 
 Store norske leksikon
 Fakta og informasjon om Husevågøy
 Arkeologisk tidsskrift - Helleristninger på Husevågøy (side 7-9)

Øyar i Kinn
Hovden i Flora

Hovden er ei øy i Hellefjorden i Kinn kommune i Vestland
, 10 km nordvest for Florø. Ho har eit areal på 14,6 km².

Nord for Hovden ligg Frøysjøen og øya Frøya. Kvanhovden fyr ligg på vestsida av Hovden. På nordsida av Hovden ligg halvøya Nordhovden, knytt til resten av øya med eit smalt eid.

Øyar i Kinn
Hisarøy

Hisarøy er ei øy i Gulen kommune i Vestland. Ho ligg sør for Sognesjøen, den ytste delen av Sognefjorden. Arealet er 18,7 km² og det høgaste punktet er Veten på 313 moh. Øya har 43 innbyggjarar (2001). 

Sør for Hisarøy ligg Gulafjorden og Sandøy.

Fastlandssamband
Hisarøy får fastlandssamband i form av kabelferje 1. september 2013. Kabelferja vil bli driven av ein elekstrisk motor, og vil bli det fyrste bilferjesambandet som blir drive av elektrisk kraft i Noreg. Kabelferja skal gå frå Mjånes til Nyhammar og ferjeturen vil ta ca. 8 minutt.

Øyar i Gulen
Barmøya

Barmøya, til vanleg kalla Barmen, er ei øy i Stad kommune i Vestland. Ho ligg i Sildegapet sør for Stad. Arealet er 9 km² og ho har om lag 50 innbyggjarar. 

Det høgaste punktet på øya er Skjolden på 545 meter over havet. Nord for Barmøya ligg Røysetfjorden. Mellom øya og fastlande ligg Barmsundet.

Ei lita bilferje tar innbyggjarane over til fastlandet.

Øyar i Vestland
Geografi i Stad
Stolmen

Stolmen er den fjerde største øya i Austevoll kommune i Vestland. Som dei fleste andre øyer ute mot kysten er kjenneteiknet nakne knausar, lyngheier og litt skog. Det høgaste punktet på Stolmen heiter Såta og er om lag 60 meter høgt.

Busetnadane på Stolmen heiter Våge, Aarland, Stangeland, Mølna, Kvalvågen og Valhammar.

Øya hadde 206 innbyggjarar per januar 2007.

Stolmabrua går frå til øya Selbjørn. Då ho stod ferdig i november 1998 var ho den lengste fritt frambygg-kassebru i lettbetong i verda.

Historie 

Det er gjort arkeologiske funn fra mellom anna vikingtida.

Det var stor tysk aktivitet på Stolmen under den andre verdskrigen. På det meste var over 1000 tyskarar stasjonert her. De bemanna observasjonspostar, radiostasjon og kystartilleri.

På 70-talet var det ein Decca-stasjon heilt sør på øya på Våge.

Øyar i Vestland
Geografi i Austevoll
90377 Sedna

90377 Sedna (symbol: ) er eit transneptunsk-objekt oppdaga av Michael Brown (Caltech), Chad Trujillo (Gemini Observatory) og David Rabinowitz (Yale University) den 14. november 2003. Då objektet blei oppdaga var det det fjernaste solsystemobjektet ein kjende til.

Fysiske eigenskapar 

Sedna har ein estimert diameter på omtrent 1180 til 1800 km. På oppdagingstidspunktet var det det største objektet oppdaga i solsystemet sidan Pluto blei oppdaga i 1930. Det er no (per april 2008) rekna for å vera det femte største kuipterbelte-objektet av dei ein veit om; rangert etter Eris, Pluto,  og . Sedna ligg så langt unna sola at temperaturen på overflata aldri når over 33 kelvin, dvs. -240 °C. 

Observasjonar ifrå Chile viser at Sedna er eit dei raudaste objekta i solsystemet og er nesten like raud som Mars. I motsetnad til Pluto og Charon ser Sedna ut til å ha særs lite metan- eller vassis på overflata og Chad Trujillo og hans kollegar på Gemini-observatoriet på Hawaii føreslår at Sednas mørkeraude farge kjem av at overflata er dekt av ei slags hydrokarbonsøle, eller tholin, lik den funne på 5145 Pholus. Overflata er homogen i farge og spekter; dette er sannsynlegvis av di at Sedna i motsetnad til objekt nærare Sola mykje sjeldnare kolliderer med mindre objekt som eksponerer lysare terrreng under overflata, slik som på 8405 Asbolus.  

Sedna og Triton sine spekter har blitt samanlikna og føreslår den følgjande fellesmodellen for overflatesamansetnad: 24% tholin, 7% amorft karbon, 26% metanolis med 33 % metan.

Banekarakteristikkar 

Sedna har ein særs elliptisk bane med ein estimert aphel (fjernaste punkt) på 975 AE og perihel (næraste punkt) på omtrent 76,16 AE. Då Sedna blei oppdaga nærma objektet seg perihel og var ca. 90 AE ifrå sola. På oppdagingstidspunktet var Sedna det fjernaste solsystemobjektet observert så langt; sjølv om banane til nokre objekt, slike som langperiodiske kometar har banar som strekkjer seg lengre ut enn den til Sedna. Desse kometane er likevel små og dermed lyssvake slik at dei ikkje kan observerast anna enn når dei er nære perihel. Ein oppdaga seinare Eris på ein avstand på 97 AE, men Eris kjem likevel ikkje lengre unna sola enn 97,56 AE.

Kjelde 

 Denne artikkelen bygger på «90377 Sedna» frå , den 11. april 2008.

Fotnotar

Bakgrunnsstoff 

 NASA-side om Sedna
 Oppdagar Mike Brown sin Sedna-nettstad
 Offisiell NASA JPL/SCC-pressemelding om oppdaginga 

Transneptunske objekt
Himmellekamar oppdaga i 2003
Oppdagingar av Chad Trujillo
Oppdagingar av David L. Rabinowitz
Oppdagingar av Michael E. Brown
Selja

Selja er ei øy i Stad kommune i Vestland. Øya ligg i Sildegapet sør for Stad og har eit areal på 1,6 km². Det bur om lag 5 fastbuande på øya. Alle bustadhusa er i dag på sørsida av øya. På sørsida ligg også tuftene etter kyrkja som stod på Selja før ho vart flytta til Selje og seinare til Leikanger på Stad. 

St. Sunniva kloster ligg på nordsida av øya. I følgje segna dreiv den heilage Sunniva i land på Selja på slutten av 900-talet. Klosterruinane og grotta der Sunniva visstnok døydde er i dag eit populært turistmål.

Øyar i Vestland
Busetnader i Stad
Port Waikato

Port Waikato er ein busetnad på sørbreidda til Waikatoelva der ho renn ut i Tasmanhavet, på vestkysten til Nordøya på New Zealand. Dette er no ein liten busetnad med eit folketal på under 300 menneske,
men staden var ei viktig hamn under Newzealandkrigane på 1800-talet. Hamna har eit handelshus som vart oppretta i 1893, ein restaurant, bibliotek, samfunnshus, brannstasjon, surfeklubb, båtklubb og ein aktiv fiskeklubb.

Port Waikato er ein kjend stad for surfing og fiske, og ein populær fritidsstad. Det kan fiskast frå klipper og frå stranda og utanfor sanddynene i elvemunningen. Flyndre og multefisk kan ein få rikeleg av med slepenot. 

Like sør for byen ligg eindel særprega sandsteinsutløparar der ein del av scenene i filmtriologien Lord of the Rings vart tekne opp.

Nær byen vart det skipa ein leirskule i 1920-åra.

Kjelder

 Denne artikkelen bygger på «Port Waikato» frå , den 11. april 2008. 
 

Byar på New Zealand
Busetnader i Waikato
Askrova

Askrova er ei øy sørvest for byen Florø i Kinn kommune i Vestland fylke, tidlegare i Sogn og Fjordane. På øya ligg Askrova bedehuskapell.

I 1936 vart det fanga ein rekordfangst av sild ved Askrova. Offisielle tal set han til mellom 100 000 og 120 000 hektoliter. Det var den største fangsten til då i Sogn og Fjordane.

Bakgrunnsstoff 
Rekordfangsten av sild ved Askrova (nrk.no)

Øyar i Kinn
Jardar Jensen

Jardar Jensen () er ein norsk politikar som representerer Høgre. Han var ordførar i Evenes kommune frå 2003 til 2013. 

I perioden 16. oktober 2013–6. november 2015 var han statssekretær i  kommunal- og moderniseringsdepartementet i regjeringa Solberg.

Kjelder 

Statssekretærar i Regjeringa Solberg
Statssekretærar frå Høgre
Ordførarar i Evenes
Høgreordførarar i Nordland
Norske ingeniørar
Folk frå Evenes
Folk frå Drammen
Odd Henriksen

Odd Henriksen () er ein norsk politikar som representerer Høgre. Han er representant nr. 2 for Nordland på Stortinget i perioden 2013–2017.

Henriksen var ordførar i Fauske kommune frå 2007 til 2011.

Referansar 

Ordførarar i Fauske
Folk frå Fauske
Høgreordførarar i Nordland
Stortingsrepresentantar for Nordland
Stortingsrepresentantar frå Høgre
Stortingsrepresentantar 2013-2017
Stein Iversen

Stein-Kristian Iversen () er ein norsk politikar. Han var ordførar i Flakstad kommune frå 2007 til 2015. Han representerer Flakstad distriktsliste.

Ordførarar i Flakstad
Ordførarar frå lokale lister
Folk frå Flakstad
Kvamsøy

Kvamsøy eller Kvamsøya er namnet på fleire øyar i Noreg:
 Kvamsøya på Sunnmøre i Sande kommune. 
 Kvamsøy i Balestrand, ein holme i Sognefjorden. 
 Kvamsøya i Kvamsdalsvatnet i Masfjorden
 Kvamsøy på Radøy, ei øy i Ølvatnet. 
 Kvamsøy i Hardanger i Hardangerfjorden i Kvam herad.
Kvamsøy i Hardanger

Kvamsøy er ei lita øy i Hardangerfjorden i Kvam herad. Øya ligg i Ytre Samlafjorden, søraust for Øystese. På nordvestsida av øya ligg holmen Øykalven (Tjuvaholmen), det smale sundet mellom dei heiter Øykalvsundet.

Øya har eit areal på om lag 0,4 km² og er om lag ein kilometer lang. Det høgaste punktet på øya er 73 meter over havet. Øya har ein vêrstasjon frå Meteorologisk Institutt som sender inn vêrdata fire gonger i døgnet til heile verda, ein såkalla synoptisk stasjon. Vêrstasjonen er plassert på Austerhaugen. Det ligg også ei lita fyrlykt, som framleis er i drift, på denne haugen.

Det er fleire gravhaugar på Kvamsøy, og det er gjort funn frå Bronsealderen, mellom anna ein bronsecelt.

Kjelder

Øyar i Vestland
Geografi i Kvam
Walter Pedersen

Walter Pettersen () var ordførar i Gildeskål kommune frå 2003 til 2011. Han representerte Høgre.

Ordførarar i Gildeskål
Folk frå Gildeskål
Høgreordførarar i Nordland
Rolf Steffensen

Rolf Steffensen () er ein norsk prest, forfattar og lokalpolitikar som representerer Arbeidarpartiet. Han vart vald til ordførar i Hamarøy kommune i 2007 og gjenvalt i 2011 for perioden fram til 2015. Han vart òg vald til leiar i Salten sitt regionråd i slutten av 2011 for perioden fram til 2015.
 
Steffensen er utdanna candidatus theologiæ og praktiserte som sokneprest for kyrkjelyden i Hamarøy fram til han fekk ordførarembetet. Han har verte med på å forfatte bøkene I Guds hand, Konfirmantbibelen - Veilederhefte, Fadderbarnet mitt og Hjemlængsel: vandringer i Knut Hamsuns rike.

Kjelder 

Ordførarar i Hamarøy
Ap-ordførarar i Nordland
Folk frå Hamarøy
Norske prestar
Norske forfattarar
Kalmykia

Kalmykia (russisk Республика Калмыкия, kalmukkisk Хальмг Таңһч) er ein republikk i Russland og eit av føderasjonssubjekta i den russiske føderasjonen. Hovudstaden er Elista, arealet er 74 731 km² og innbyggjartalet 289 400 (2010).

Folkesetnad 
Den einaste større byen er Elista (102 700 ibuarar).

Den største folkegruppa i Kalmykia er kalmukkar, eit mongolsk folkeslag som er det einaste folkeslaget i Europa som tradisjonelt er buddhistar. Ved folketeljinga i 2010 var den etniske samansetjinga:

 Kalmukkar: 56,2 %
 Russarar: 29,6 %
 Darginar: 2,6 %
 Kasakhar: 1,7 %
 Meskhetiske tyrkarar: 1,3 %
 Tsjetsjenarar: 1,2 %

Folketalet i Kalmykia har gått sterkt ned dei siste åra, med 10,3 % frå 1989. Samstundes har luten kalmukkar auka frå 45,4 %.

Fotnotar

Bakgrunnsstoff 

 Republikken sine offisielle heimesider 
 Artikkel frå Kommersant  
 Artikkel frå NUPI 

Russiske føderasjonssubjekt
Republikkar i Russland
Ingusjetia

Ingusjetia (russisk Республика Ингушетия, ingusjisk ГIалгIай Мохк) er ein republikk i Russland og eit av føderasjonssubjekta i den russiske føderasjonen. Hovudstaden er Magas, arealet er 4000 km² og innbyggjartalet 413 000 (2008). Ingusjetia er det minste føderasjonssubjektet i Russland, med unntak av byane Moskva og St. Petersburg. Republikken vart danna i 1991, då den tidlegare Tsjetsjeno-ingusjetiske republikken vart delt opp i Tsjetsjenia og Ingusjetia. I motsetning til Tsjetsjenia gjekk Ingusjetia friviljug med i den nye russiske føderasjonen. Republikken vart dermed spart for full krig, som i naborepublikken. Mange flyktningar frå krigen i Tsjetsjenia har kome til Ingusjetia.

Utover 2000-talet spreidde den politiske uroa i Nord-Kaukasus seg meir og meir frå Tsjetsjenia til dei andre republikkane i området. Ifølgje rapportar i media vart det i 2010 gjennomført 40 terrorhandlingar i Ingusjetia, og desse førte til åtte dødsfall og 78 skadde personar. To av desse terrorhandlingane vart utført av sjølvmordsbombarar. Desse tala omfattar ikkje dødsfall som følgje av handlingar frå regjeringsstyrkane si side. I 2008 kom det òg til opptøyar i den største byen Nazran, då tryggingsstyrkane slo ned opptøyar frå opposisjonen si side.

Folkesetnad 
Den einaste større byen er Nazran (132 200 ibuarar), som var hovudstaden fram til 2000.

Den største folkegruppa i Ingusjetia er ingusjar. Ifølgje folketeljingane endra den etniske samansetjinga i republikken seg kraftig frå folketeljinga i 2002 til den i 2010 - I 2002 vart det oppgitt at 77,3 var ingusjar og 20,4 tsjetsjenarar. I 2010 var det under ein fjerdedel så stor del tsjetsjenarar, mens delen ingusjarar hadde auka til over 90 %. Ved folketeljinga i 2010 var den etniske samansetjinga:

 Ingusjar: 93,5 %
 Tsjetsjenarar: 4,5 %
 Russarar: 0,8 %

Fotnotar

Bakgrunnsstoff 
 Republikken sine offisielle heimesider 
 Ingushetiya.ru, uavhengig internettportal  
 Artikkel frå NUPI 

Russiske føderasjonssubjekt
Republikkar i Russland